pythainlp/thai-wiki-dataset-v3 huggingface dataset:
เชวง วงศ์ใหญ่

เชวง วงศ์ใหญ่ เป็นอดีตสมาชิกสภาผู้แทนราษฎรจังหวัดเชียงราย 2 สมัย ในช่วงปี พ.ศ. 2518 และ พ.ศ. 2519 และเป็นสมาชิกสภาผู้แทนราษฎรจังหวัดพะเยา 3 สมัย เป็นอดีตเลขาธิการพรรคสันติชน และเป็นร่วมผลักดันการจัดตั้งจังหวัดพะเยา ได้รับการเรียกขานว่า "ควายหงานต่งลอ" (หมายถึง ทุ่งพระยาลอ)
== ประวัติ ==
เชวง วงศ์ใหญ่ เกิดเมื่อวันที่ 14 สิงหาคม พ.ศ. 2472 เขาเริ่มทำงานการเมืองโดยการเป็นสมาชิกสภาจังหวัด (ส.จ.) ต่อมาได้รับเลือกตั้งเป็นสมาชิกสภาผู้แทนราษฎรจังหวัดเชียงรายครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 สังกัดพรรคสันติชน ซึ่งก่อตั้งขึ้นและนายเชวง ได้รับแต่งตั้งเป็นเลขาธิการพรรค ในชุดที่มีดรงค์ สิงห์โตทอง เป็นหัวหน้าพรรค เขาลงสมัครรับเลือกตั้งสมาชิกสภาผู้แทนราษฎรจังหวัดเชียงราย เขต 3 และได้รับเลือกตั้งเป็น 1 ใน 8 ส.ส.ของพรรคสันติชน ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519  ได้ย้ายมาลงสมัครรับเลือกตั้งในนามพรรคกิจสังคม
เชวง วงศ์ใหญ่ เป็นนักการเมืองที่ผลักดันการจัดตั้งจังหวัดพะเยา โดยการเสนอแยกออกจากจังหวัดเชียงราย เมื่อปี พ.ศ. 2518
ต่อมาในปี พ.ศ. 2520 พะเยายกฐานะขึ้นเป็นจังหวัด และได้มีการเลือกตั้งสมาชิกสภาผู้แทนราษฎรของจังหวัดเป็นครั้งแรก (ในการเลือกตั้ง พ.ศ. 2522) แต่เขาไม่ได้รัเลือกตั้งในครั้งนั้น ต่อมาเขาได้ลงสมัครและได้รับเลือกตั้งอีก 3 สมัย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคกิจสังคม การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529  สังกัดพรรคสหประชาธิปไตย และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 สังกัดพรรครวมไทย ซึ่งต่อมาเปลี่ยนแปลงเป็นพรรคเอกภาพ
ในขณะดำรงตำแหน่ง ส.ส.พะเยา นายเชวง ก็ได้มีส่วนร่วมในการสนับสนุนการศึกษาของชาวพะเยา โดยการบริจาคทรัพย์สินในการพัฒนาโรงเรียนบ้านแก อำเภอภูซาง จังหวัดพะเยา
เชวง วงศ์ใหญ่ ประกอบธุรกิจทำการขนส่งด้วยรถยนต์โดยสารประจำทางในเส้นทางที่ได้รับอนุญาตสัมปทานเดินรถ ในชื่อ บริษัท เชียงคำขนส่ง จำกัด
เชวง วงศ์ใหญ่ ถูกศาลสั่งพิทักษ์ทรัพย์เด็ดขาด เมื่อปี พ.ศ. 2536 จนถึงปี พ.ศ. 2538 และในปี พ.ศ. 2552 ถึงปี พ.ศ. 2554
และศาลมีคำสั่งให้จัดการทรัพย์มรดก เมื่อปี พ.ศ. 2556
== เครื่องราชอิสริยาภรณ์ ==
== อ้างอิง ==
ชาวไทยเชื้อสายไทลื้อ
นักการเมืองไทย
สมาชิกสภาผู้แทนราษฎรจังหวัดเชียงราย
สมาชิกสภาผู้แทนราษฎรจังหวัดพะเยา
พรรคสันติชน
พรรคกิจสังคม
พรรคสหประชาธิปไตย
พรรคเอกภาพ
ผู้ได้รับเครื่องราชอิสริยาภรณ์ ท.ช.
ผู้ได้รับเครื่องราชอิสริยาภรณ์ ป.ม.
คดีระหว่างบอสต็อกกับเทศมณฑลเคลย์ตัน (รัฐจอร์เจีย)

คดีระหว่างบอสต็อกและเทศมณฑลเคลย์ตัน รัฐจอร์เจีย (Bostock v. Clayton County, Georgia)  เป็นคดีหมุดหมายสำคัญของศาลสูงสุดสหรัฐซึ่งศาลตัดสินคดีว่าลักษณะ 7 ในรัฐบัญญัติสิทธิพลเมือง ปี 1964 คุ้มครองลูกจ้างจากการเลือกปฏิบัติเพราะรสนิยมทางเพศหรืออัตลักษณ์ทางเพศ
เจอรัลด์ บอสต็อก (Gerald Bostock) โจทก์ของคดี ถูกไล่ออกหลังเขาแสดงความสนใจในลีกซอฟต์บอลของเกย์แห่งหนึ่งในที่ทำงาน ศาลชั้นต้นยึดตัดสินตามคดีเดิมของศาลอุทธรณ์ภาคสิบเอ็ด ว่าลักษณะ 7 ไม่ครอบคลุมการคุ้มครองการเลือกปฏิบัติในการจ้างงานจากรสนิยมทางเพศ มีการรวมคดีพิจารณากับ คดีระหว่างบริษัท อัลติจูดเอ็กซ์เพรส จำกัด กับซาร์ดา (Altitude Express, Inc. v. Zarda) เป็นคดีคล้ายกันซึ่งว่าด้วยการเลือกปฏิบัติตามที่ปรากฏเนื่องจากรสนิยมทางเพศจากศาลอุทธรณ์ภาคสองแต่ท้ายที่สุดได้ถูกเพิ่มเข้าไปในการแยกอุธรณ์ (circuit split) ศาลนั่งพิจารณาคำแถลงการณ์ด้วยวาจาในวันที่ 8 ตุลาคม 2019 ไปพร้อมกับ คดีระหว่างอาร์.จี แอนด์ จี.อาร์ แฮร์ริสฟิวนรอลโฮมส์ จำกัด กับคณะกรรมาธิการเพื่อโอกาสการจ้างงานที่เท่าเทียม (R.G. & G.R. Harris Funeral Homes Inc. v. Equal Employment Opportunity Commission) ซึ่งเป็นปัญหาเดียวกันว่าด้วยการเลือกปฏิบัติในลักษณะ 7 ภายใต้รัฐบัญญัติสิทธิพลเมืองที่เกียวช่วยข้องกับบุคคลข้ามเพศ
ในวันที่ 15 มิถุนายน 2020 ศาลวินิจฉัยโดยมีมติเสียงข้างมาก 6–3 ครอบคลุมทั้งสามคดีว่าการเลือกปฏิบัติโดยเกณฑ์รสนิยมทางเพศหรืออัตลักษณ์ทางเพศจัดเป็นการเลือกปฏิบัติ "ด้วยเหตุเพศ" ซึ่งต้องห้ามตามลักษณะ 7 ในความเห็นฝ่ายข้างมากของศาลฯ ซึ่งตุลาการ นีล กอร์ซัช (Neil Gorsuch) เป็นผู้ร่างขึ้นนั้นระบุว่า เนื่องจากนายจ้างเลือกปฏิบัติต่อลูกจ้างที่เป็นเกย์หรือบุคคลข้ามเพศยอมรับพฤติกรรมบางอย่าง (เช่นดึงดูดต่อหญิง) ในลูกจ้างเพศหนึ่ง แต่ไม่ยอมรับพฤติกรรมอย่างเดียวกันในลูกจ้างเพศอื่น
คำวินิจฉัยดังกล่าวได้รับการเชิดชูว่าเป็นหนึ่งในคำวินิจฉัยทางกฎหมายที่สำคัญที่สุดต่อสิทธิบุคคลที่มีความหลากหมายทางเพศในสหรัฐ ควบคู่กับคดีระหว่างลอว์เรนซ์ กับรัฐเท็กซัส (Lawrence v. Texas, ปี 2003) และคดีระหว่างออเบอร์จเฟลล์ กับฮอกเจส (Obergefell v. Hodges, ปี 2015)
==อ้างอิง==
สิทธิของกลุ่มบุคคลที่มีความหลากหลายทางเพศ
คดีในสหรัฐ
สวนลุมพินี (ไฮเดอราบาด)

สวนลุมพินี (Lumbini Park) หรือชื่อทางการ สวนที. อันชัยอา ลุมพินี (T. Anjaiah Lumbini Park) เป็นสวนสาธารณะขนาดเล็ก พื้นที่  ตั้งอยู่ติดกับฮุสเซนสาครในไฮเดอราบาด ประเทศอินเดีย ที่ตั้งของสวนนั้นอยู่ใจกลางเมืองไฮเดอราบาด และใกล้เคียงกับสถานที่ท่องเที่ยวอื่น ๆ ทั้งพิรลามนเทียร และ ถนนสร้อยคอ จึงทำให้สวนมีผู้เข้ามาเยี่ยมชมตลอดทั้งปี กิจกรรมสำคัญในสวนคือการพายเรือในทะเลสาบฮุสเซนสาครไปยังพระพุทธรูปขนาดใหญ่กลางทะเลสาบ สวนนี้ก่อสร้างในปี 1994 และอยู่ภายใต้การดูแลของโครงการพุทธปุรณิมา (Buddha Purnima Project Authority) ภายใต้การกำกับดูแลของรัฐบาลรัฐเตลังคานา ในปี 2007, ที่นี่เป็นหนึ่งในจุดที่ถูกวางระเบิดในเหตุ 25 August 2007 Hyderabad bombings มีผู้เสียชีวิต 44 คน
== ประวัติ ==
ในปี 1994 สวนลุมพินีได้สร้างขึ้นภายใต้งบประมาณ 23.5 ล้านรูปีอินเดียบนพื้นที่  ตรงข้ามกับฮุสเซนสาคร ต่อมาในปี 2000 ได้มีการตั้งโครงการพุทธปุรณิมา (Buddha Purnima Project Authority; BPPA) ขึ้นเพื่อดูแลพื้นที่พัฒนาที่เจาะจงในไฮเดอราบาดรวมถึงสวนลุมพินี ต่อมาได้มีการสร้างห้องแสดงเลเซอร์, กิจกรรมพายเรือ และน้ำพุดนตรีขึ้นเพื่อดึงดูดนักท่องเที่ยวและคนในท้องถิ่นให้เข้ามาภายในสวน
ในปี 2006 สวนได้ถูกตั้งชื่อว่า T. Anjaiah Lumbini Park เพื่อเป็นเกียรติแด่อดีตมุขนายกรัฐอานธรประเทศท่านนี้
==อ้างอิง==
สวนสาธารณะ
สิ่งก่อสร้างในไฮเดอราบาด (ประเทศอินเดีย)
ดูเรียนบูรุง

ดูเรียนบูรุง (Durian Burung) เป็นเมืองด่านขนาดเล็กในอำเภอปาดังเตอรัป ทางตะวันออกเฉียงเหนือของรัฐเกอดะฮ์ ประเทศมาเลเซีย ที่สามารถข้ามชายแดนไปยังบ้านประกอบในจังหวัดสงขลา ประเทศไทย
ที่นี่เป็นด่านชายแดนแห่งที่สองระหว่างรัฐเกอดะฮ์กับจังหวัดสงขลา ด่านอีกแห่งอยู่ที่บูกิตกายูฮีตัมในฝั่งมาเลเซีย กับอำเภอสะเดาในฝั่งไทย
ชื่อของเมืองมาจากภาษามลายูว่า ดูเรียนบูรุง (แปลตามตัวอักษร: 'ทุเรียนนก') และอิงถึงทุเรียนสายพันธุ์ Durio graveolens Becc.
== อ้างอิง ==
เมืองในรัฐเกอดะฮ์
ด่านชายแดนไทย–มาเลเซีย
ปลาไวต์ฟิชน้ำจืด

ปลาไวต์ฟิชน้ำจืด (freshwater whitefish) เป็นปลาที่อยู่ในวงศ์ย่อย Coregoninae ซึ่งมีทั้งปลาไวต์ฟิช (ทั้งปลาน้ำจืดกับปลาน้ำกร่อย) และซิสโก และเป็นหนึ่งในวงศ์ย่อยของวงศ์ Salmonidae โดยแยกสกุลจากวงศ์ย่อย Coregoninae สำหรับปลาที่อยู่ในวงศ์ Salmonidae อื่น ๆ ได้แก่ แซลมอน, เทราต์, สายพันธุ์ชาร์ ในวงศ์ย่อย Salmoninae และสายพันธุ์เกรย์ลิง ในวงศ์ย่อย Thymallinae ปลาไวต์ฟิชน้ำจืดพบได้ในน้ำเย็นแถบเหนือของซีกโลกเหนือ
วงศ์ย่อย Coregoninae แบ่งออกเป็นสามสกุล:
Coregonus Linnaeus, 1758 – ไวต์ฟิชกับซิสโก ตามรายงานของผู้เขียนบางคนว่ามีมากกว่า 60 สปีชีส์ และมีความคิดเห็นต่างกันเกี่ยวกับสปีชีส์ในสกุลและจำนวนสปีชีส์ทั้งหมดของสายพันธุ์นี้ บางสปีชีส์อาศัยอยู่ในน้ำทะเลแถบอาร์กติกของทวีปเอเชียกับอเมริกาเหนือ
Prosopium Jordan, 1878 – ไวต์ฟิชกลม มีถึง 6 สปีชีส์ โดยสามสปีชีส์พบในทะเลสาบแห่งเดียว
Stenodus Richardson, 1836 – inconnus มี 2 สปีชีส์ บางครั้งถือเป็นสปีชีส์เดียวกันที่มี 2 สปีชีส์ย่อย ตามวิวัฒนาการชาติพันธุ์ สกุล Stenodus ไม่ได้แตกต่างไปจากสกุล Coregonus
==ปลาไวต์ฟิชในฐานะอาหาร==
ปลาไวต์ฟิชน้ำจืดรมควันมักขายเป็นอาหารสำเร็จรูป และเป็นส่วนหนึ่งของอาหารชาวยิวอัชเคนาซี อาจทำได้ทั้งเนื้อปลา หรือทำเป็นสลัดไวต์ฟิช
== อ้างอิง ==
== แหล่งข้อมูลอื่น ==
"Whitefish" 12px. New International Encyclopedia. 1905.
วงศ์ปลาแซลมอน
ฮาเก เกนก็อบ

ฮาเก กอตต์ฟรีด เกนก็อบ (Hage Gottfried Geingob) เป็นประธานาธิบดีคนที่สามและปัจจุบันของนามิเบียดำรงตำแหน่งตั้งแต่วันที่ 21 มีนาคม ค.ศ. 2015 เกนก็อบเป็นนายกรัฐมนตรีคนแรกของนามิเบียตั้งแต่วันที่ 21 มีนาคม ค.ศ. 1990 ถึง 28 สิงหาคม ค.ศ. 2002 และดำรงตำแหน่งนายกรัฐมนตรีอีกครั้งตั้งแต่ 4 ธันวาคม ค.ศ. 2012 ถึง 21 มีนาคม ค.ศ. 2015
==อ้างอิง==
บุคคลที่เกิดในปี พ.ศ. 2484
บุคคลที่ยังมีชีวิตอยู่
ประธานาธิบดีนามิเบีย
นายกรัฐมนตรีนามิเบีย
ศิษย์เก่าจากมหาวิทยาลัยลีดส์
ฮา ซ็อง-อุน

ฮา ซ็อง-อุน (하성운) (22 มีนาคม 2537 -) เป็นนักร้องชาวเกาหลีใต้ ซึ่งเป็นสมาชิกวง Hotshot ในสังกัดค่าย Starcrew เดบิวต์ในปี 2557
ต่อมาในปี 2559-2560 ได้เข้าร่วมแข่งขันในรายการ โปรดิวซ์ 101 ซีซัน 2 และได้ผ่านการคัดเลือกเข้าร่วมโปรโมทในวงชื่อ วอนนาวัน ตำแหน่งนักร้องหลัก
== ประวัติ ==
ชื่อจริง : ฮา ซองอุน
เกาหลี : 하성운
จีน : 河成云
ญี่ปุ่น : ハ。ソンウン
วันเกิด : วันอังคารที่ 22 มีนาคม 2537
กรุ๊ปเลือด : A
ส่วนสูง : 167
บ้านเกิด : โกยาง เกาหลีใต้
จบจาก : Dong-ah Institute of Media and Arts สาขา Broadcasting&Enterainment Kpop
สมาชิกวง : hotshot , wanna one
ตำแหน่ง : นักร้องหลัก
ต้นสังกัด : Starcrew
=== อับดับช่วงเข้าแข่งขันรายการ Produce101 Season2  ===
รอบคัดเกรดครั้งที่1 : A (เป็นลีดเดอร์)
รอบคัดเกรดครั้งที่2 : A
ลำดับในสัปดาห์ที่1 : 34
ลำดับในสัปดาห์ที่2 : 28
ลำดับในสัปดาห์ที่3 : 23
ลำดับในสัปดาห์ที่5 : 21
ลำดับในสัปดาห์ที่6 : 27
ลำดับในสัปดาห์ที่8 : 25
ลำดับในสัปดาห์ที่10 : 3
ลำดับในสัปดาห์ที่11 : 11
=== เพลงที่ร่วมแสดง ===
การแข่งขันแบบกลุ่ม (Group Battle) : ทีมที่1 Boy In Luv ของนักร้องวงบีทีเอส  (เป็นลีดเดอร์,นักร้องหลัก)
การแข่งขันตามตำแหน่ง (Position Battle) : ตำแหน่งร้อง Downpour ของนักร้องวงไอโอไอ
การแข่งขันรอบคอนเซปต์ : Showtime
การแข่งขันรอบสุดท้าย : Super Hot (เซ็นเตอร์,นักร้องหลัก) / Always
== ผลงานเพลง ==
=== Hotshot ===
Take A Shot (2557)
Midnight Sun (2558)
Watch Out (2558)
I’m a HOTSHOT (2558)
ร่วม ft. ในเพลง Chad Future - Famous (2558)
Step By Step (2559)
=== Wanna one ===
วอนนาวัน#ผลงานเพลง
== ผลงานรายการ ==
=== รายการวาไรตี้ ===
=== รายการวิทยุ ===
== ผลงานโฆษณา ==
==อ้างอิง==
นักร้องเคป็อป
ศิลปินสังกัดบีพีเอ็มเอนเตอร์เทนเมนต์
สมาชิกของวอนนาวัน
ไอดอลชายชาวเกาหลีใต้
พลาสติกชีวภาพ

พลาสติกชีวภาพ (Bioplastic) เป็นวัสดุพลาสติกที่ผลิตจากแหล่งวัตถุดิบชีวมวลหมุนเวียน เช่น  แป้ง (อาทิ แป้งข้าวโพด แป้งมันสำปะหลัง) น้ำตาล (อาทิ น้ำตาลอ้อย) ไขมันพืชและน้ำมัน  ฟาง ชานอ้อย ซังข้าวโพด เศษไม้ ขี้เลื่อย เศษอาหาร ฯลฯ  ทั้งนี้ ไม่จำเป็นว่าพลาสติกชีวภาพทุกชนิดจะย่อยสลายได้ทางชีวภาพ หรือย่อยสลายได้ง่ายกว่าพลาสติกที่ผลิตจากเชื้อเพลิงฟอสซิล 
ในปี 2562 ปริมาณการผลิตพลาสติกชีวภาพทั่วโลกอยู่ที่ราว ๆ 3.8 ล้านตัน คิดเป็นสัดส่วนประมาณ 1% ของตลาดพอลิเมอร์ทั้งหมด 
IUPAC ได้ให้คำนิยามอย่างเป็นทางการของ พลาสติกชีวภาพ ไว้ดังนี้ 
"พลาสติกชีวภาพ (Bioplastic) คือ พอลิเมอร์ฐานชีวภาพ (Biobased polymer) ที่ทำจากมวลชีวภาพ (biomass) หรือ จากมอนอเมอร์ที่ได้จากมวลชีวภาพ โดยในขั้นตอนใดขั้นตอนหนึ่งของกระบวนการผลิตสามารถขึ้นรูปด้วยการไหลได้"
การใช้คำว่า 'พลาสติกชีวภาพ' มีข้อสังเกตและข้อควรระวังดังต่อไปนี้ 
1. คำว่า 'พลาสติกชีวภาพ' มักใช้สื่อถึงสิ่งที่ตรงข้ามกับพอลิเมอร์จากทรัพยากรฟอสซิล (fossil resources)
2. คำว่า 'พลาสติกชีวภาพ' เป็นคำที่อาจทำให้เกิดความเข้าใจผิดได้ เพราะอาจสื่อความว่าพอลิเมอร์ใดๆ ที่ทำจากมวลชีวภาพ ล้วนเป็นมิตรต่อสิ่งแวดล้อม
3. การใช้คำว่า 'พลาสติกชีวภาพ' จึงเป็นสิ่งที่ควรหลีกเลี่ยง และควรใช้คำว่า 'พอลิเมอร์ฐานชีวภาพ' (Biobased polymer) แทน
4. หากพอลิเมอร์ฐานชีวภาพชนิดใดมีความใกล้เคียงกับพอลิเมอร์ฐานปิโตรเลียม (petro-based polymer) ไม่จำเป็นว่าพอลิเมอร์ฐานชีวภาพชนิดนั้นจะเป็นมิตรต่อสิ่งแวดล้อมมากกว่า นอกจากจะมีผลการเปรียบเทียบที่ชี้ชัดจากการประเมินวัฏจักรชีวิต (life cycle assessments) ของวัสดุทั้งสองชนิดแล้วเท่านั้น
== ประเภท ==
=== พลาสติกที่ทำจากแป้ง ===
ปัจจุบัน เทอร์โมพลาสติกที่ทำจากแป้ง หรือที่เรียกว่า "เทอร์โมพลาสติกสตาร์ช" (Thermoplastic starch) เป็นพลาสติกชีวภาพที่ใช้กันอย่างแพร่หลาย ฟิล์มพลาสติกชีวภาพจากแป้งสามารถทำได้ง่าย ๆ โดยการทำเจลาติไนซ์แป้งแล้วนำมาหล่อขึ้นรูป (solution casting) และด้วยสมบัติของแป้งบริสุทธิ์ที่สามารถดูดความชื้นได้ จึงเป็นวัสดุที่เหมาะสำหรับใช้ผลิตแคปซูลยาในวงการเภสัชกรรม อย่างไรก็ตาม พลาสติกชีวภาพที่ทำจากแป้งมักมีความเปราะ จึงนิยมเติมพลาสติไซเซอร์ เช่น กลีเซอรอล ไกลคอล และซอร์บิทอล เพื่อให้แป้งสามารถผ่านกระบวนการขึ้นรูปแบบเทอร์โมพลาสติกทั่วไปได้  และมักมีการปรับคุณสมบัติของเทอร์โมพลาสติกสตาร์ชที่ได้ให้ตรงกับความต้องการมากขึ้นโดยใช้สารเติมแต่งต่าง ๆ
=== พลาสติกที่ทำจากเซลลูโลส ===
พลาสติกชีวภาพจากเซลลูโลส มักทำมาจากเซลลูโลสเอสเทอร์ (ได้แก่ เซลลูโลสอะซีเตท และไนโตรเซลลูโลส) และอนุพันธ์ของเซลลูโลสเอสเทอร์ เช่น เซลลูลอยด์
เซลลูโลสสามารถทำเป็นเทอร์โมพลาสติกได้เมื่อถูกดัดแปลงโครงสร้างมากพอสมควร ตัวอย่างเช่น เซลลูโลสอะซีเตท ซึ่งมีราคาแพงจึงไม่นิยมใช้ทำบรรจุภัณฑ์ อย่างไรก็ตาม การใช้เส้นใยเซลลูโลสเป็นสารตัวเติมในพลาสติกที่ทำจากแป้ง จะช่วยปรับปรุงสมบัติเชิงกล สมบัติกันการแพร่ผ่านของก๊าซ และความทนต่อน้ำได้ เนื่องจากเซลลูโลสมีความชอบน้ำน้อยกว่าแป้ง 
=== พลาสติกที่ทำจากโปรตีน ===
พลาสติกชีวภาพสามารถทำจากโปรตีนได้หลากหลายชนิด เช่น กลูเตนข้าวสาลี (wheat gluten) และโปรตีนเคซีน (casein) 
นอกจากนี้ โปรตีนถั่วเหลือง (soy proteins) ก็อาจนำมาใช้ทำพลาสติกชีวภาพได้ แต่จะมีอุปสรรคบางประการ เช่น ความไวต่อน้ำ และราคาที่ค่อนข้างสูง 
== แหล่งอ้างอิง ==
เคมีพอลิเมอร์
จักรวรรดิทิเบต

จักรวรรดิทิเบต (, ) หรือ ถู่ปัว  คือจักรวรรดิที่ปกครองพื้นที่แถบที่ราบสูงทิเบตตั้งแต่ช่วง ค.ศ. 618-842 และยังขยายอำนาจไปตลอดแถบภาคตะวันตกของจีน ไปจนถึงเอเชียกลางและเอเชียใต้ ก่อตั้งขึ้นโดยพระเจ้าซงแจ็นกัมโป แต่จักรวรรดิทิเบตก็ได้ล่มสลายลงหลังจากที่กษัตริย์องค์สุดท้ายคือพระเจ้าลังทาร์มาได้สิ้นพระชนม์เนื่องจากเกิดความขัดแย้งเรื่องผู้สืบทอดราชบัลลังก์ระหว่างลูกชายสองคนคือยุมแต็นกับเออซุง
==ประวัติศาสตร์==
==สังคม==
==ดูเพิ่ม==
อาณาจักรน่านเจ้า
==หมายเหตุ==
==อ้างอิง==
===ข้อมูล===
LaRocca, Donald J. Warriors of the Himalayas: Rediscovering the Arms and Armor of Tibet. (2006) Metropolitan Museum of Art. 
Beckwith, Christopher I. The Tibetan Empire in Central Asia: A History of the Struggle for Great Power among Tibetans, Turks, Arabs, and Chinese during the Early Middle Ages' (1987) Princeton University Press. 
Lee, Don Y. The History of Early Relations between China and Tibet: From Chiu t'ang-shu, a documentary survey (1981) Eastern Press, Bloomington, Indiana. 
Pelliot, Paul. Histoire ancienne du Tibet (1961) Librairie d'Amérique et d'orient, Paris
Powers, John. History as Propaganda: Tibetan Exiles versus the People's Republic of China (2004) Oxford University Press. 
Schaik, Sam van. Galambos, Imre. Manuscripts and Travellers: The Sino-Tibetan Documents of a Tenth-Century Buddhist Pilgrim (2011) Walter de Gruyter 
Stein, Rolf Alfred. Tibetan Civilization (1972) Stanford University Press. 
Yamaguchi, Zuiho. (1996). “The Fiction of King Dar-ma’s persecution of Buddhism” De Dunhuang au Japon: Etudes chinoises et bouddhiques offertes à Michel Soymié. Genève : Librarie Droz S.A.
Nie, Hongyin. 西夏文献中的吐蕃
== อ่านเพิ่ม ==
"The Early History of Tibet. From Chinese Sources" S. W. Bushell, The Journal of the Royal Asiatic Society of Great Britain and Ireland, New Series, Vol. 12, No. 4 (Oct. 1880), pp.&nbsp;435–541, Royal Asiatic Society of Great Britain and Ireland
==แหล่งข้อมูลอื่น==
 
ทิเบต
ท
รัฐสิ้นสภาพในทวีปเอเชีย
จักรวรรดิทิเบต
รัฐและดินแดนที่ก่อตั้งในปี พ.ศ. 1161
สิ้นสุดในปี พ.ศ. 1385
รัฐสิ้นสภาพในประเทศจีน
เฟเดรีโก มาร์เกตตี

เฟเดรีโก มาร์เกตตี (Federico Marchetti; เกิดวันที่ 7 กุมภาพันธ์ ค.ศ. 1983) เป็นนักฟุตบอลชาวอิตาลีที่เล่นในตำแหน่งผู้รักษาประตูให้กับเจนัวและทีมชาติอิตาลี
มาร์เกตตีเริ่มต้นอาชีพกับโตรีโนใน ค.ศ. 2002 โดยถูกปล่อยยืมตัวให้กับหลายสโมสร ต่อมาใน ค.ศ. 2005 เขาย้ายไปบีเอลเลเซ ต่อมาก็ย้ายไปอัลบีโนเลฟเฟและคัลยารี ก่อนที่จะย้ายไปลาซีโอใน ค.ศ. 2011 ซึ่งเขาพาทีมคว้าแชมป์โกปปาอีตาเลียใน ค.ศ. 2013
ในระดับทีมชาติ เขาเป็นตัวแทนของอิตาลีในการแข่งขันฟุตบอลโลก 2010, ฟีฟ่าคอนเฟเดอเรชันส์คัพ 2013 (คว้าเหรียญทองแดง) และฟุตบอลชิงแชมป์แห่งชาติยุโรป 2016
== อ้างอิง ==
== แหล่งข้อมูลอื่น ==
Profile at AIC
Profile at FIGC
นักฟุตบอลชาวอิตาลี
นักฟุตบอลทีมชาติอิตาลี
ผู้รักษาประตูฟุตบอล
ผู้เล่นคัลยารีกัลโช
ผู้เล่นสโมสรฟุตบอลโกรโตเน
ผู้เล่นสโมสรฟุตบอลเจนัว
ผู้เล่นสโมสรกีฬาลัตซีโย
ผู้เล่นสโมสรฟุตบอลโตรีโน
ผู้เล่นในเซเรียอา
ผู้เล่นในเซเรียบี
ผู้เล่นในฟุตบอลโลก 2010
ผู้เล่นในฟีฟ่าคอนเฟเดอเรชันส์คัพ 2013
ผู้เล่นในฟุตบอลชิงแชมป์แห่งชาติยุโรป 2016
สเตฟาโน สตูราโร

สเตฟาโน สตูราโร (Stefano Sturaro; เกิดวันที่ 9 มีนาคม ค.ศ. 1993) เป็นนักฟุตบอลชาวอิตาลีที่เล่นในตำแหน่งกองกลางให้กับเจนัวในอิตาลี
สตูราโรเริ่มเล่นฟุตบอลกับสโมสรท้องถิ่นอย่างซานเรเมเซ ต่อมาได้เซ็นสัญญากับเจนัวใน ค.ศ. 2008 หลังจากสี่ปีกับทีมเยาวชนของเจนัว เขาถูกปล่อยยืมตัวให้กับโมเดนาใน ค.ศ. 2012 และกลับสู่เจนัวในปีถัดมา ทำให้เขาได้ลงเล่นในเซเรียอาครั้งแรกเมื่อวันที่ 25 สิงหาคม ค.ศ. 2013 ต่อมาในเดือนกรกฎาคม ค.ศ. 2014 เขาย้ายไปยูเวนตุส และถูกปล่อยยืมตัวกลับสู่เจนัวในช่วงครึ่งแรกของฤดูกาล 2014–15 และกลับสู่ยูเวนตุสอีกครั้งในเดือนกุมภาพันธ์ ค.ศ. 2015 เขาพาทีมคว้าดับเบิลแชมป์ในประเทศได้ถึงสี่ฤดูกาลติดต่อกับ ก่อนที่จะถูกปล่อยยืมตัวให้กับสปอร์ติงใน ค.ศ. 2018 และเจนัวในเดือนมกราคม ค.ศ. 2019 สุดท้าย เขาเซ็นสัญญาย้ายกลับสู่เจนัวในฤดูร้อบปี 2019
ในระดับทีมชาติ เขาเคยเป็นตัวแทนของทีมชาติอิตาลีรุ่นอายุไม่เกิน 18 และ 19 ปี และในรุ่นอายุไม่เกิน 21 ปีนี้เอง เขาได้ลงเล่นในฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2015 ต่อมาเขาได้ลงเล่นให้กับทีมชาติชุดใหญ่ครั้งแรกเมื่อวันที่ 6 มิถุนายน ค.ศ. 2016 ในนัดที่พบกับฟุตบอลทีมชาติฟินแลนด์ และเป็นส่วนหนึ่งของทีมชาติชุดลุยศึกฟุตบอลชิงแชมป์แห่งชาติยุโรป 2016
== เกียรติประวัติ ==
ยูเวนตุส
เซเรียอา (4):  2014–15, 2015–16, 2016–17, 2017–18
โกปปาอีตาเลีย (4): 2014–15, 2015–16, 2016–17, 2017–18
ซูแปร์โกปปาอีตาเลียนา: 2015
== อ้างอิง ==
== แหล่งข้อมูลอื่น ==
Lega Serie A Official Player Profile
นักฟุตบอลชาวอิตาลี
กองกลางฟุตบอล
ผู้เล่นสโมสรฟุตบอลเจนัว
ผู้เล่นสโมสรฟุตบอลยูเวนตุส
ผู้เล่นสปอร์ติงลิสบอน
ผู้เล่นในเซเรียบี
ผู้เล่นในเซเรียอา
ผู้เล่นในปรีไมราลีกา
นักฟุตบอลทีมชาติอิตาลี
ผู้เล่นในฟุตบอลชิงแชมป์แห่งชาติยุโรป 2016
ฮอว์กอาย (ระบบคอมพิวเตอร์)

ฮอว์กอาย เป็นระบบคอมพิวเตอร์ที่ใช้ในการแข่งขันกีฬาหลายประเทศ อาทิ คริกเกต เทนนิส แกลิกฟุตบอล แบดมินตัน เฮอร์ลิง รักบี้ยูเนียน ฟุตบอล และวอลเลย์บอล มีหน้าที่ในการตรวจสอบวิถีของลูกบอลและแสดงผลโดยใช้ภาพเคลื่อนไหวบนหน้าจอ โดยการแสดงผลของวิถีลูกบอลบนหน้าจอถูกเรียกว่า ช็อตสปอต
ระบบฮอว์กอายซึ่งมีโซนี่เป็นเจ้าของ ถูกพัฒนาขึ้นในสหราชอาณาจักรโดยพอล ฮอว์กิน และได้นำมาใช้ครั้งแรกใน ค.ศ. 2001 กับกีฬาคริกเก็ตที่ถ่ายทอดสดบนโทรทัศน์ ตัวระบบทำงานผ่านกล้องที่มีคุณภาพสูงประมาณ 6-7 ตัว ซึ่งตั้งอยู่ใต้หลังคาของสนามและทำหน้าที่ตรวจสอบลูกบอลจากมุมมองที่แตกต่างกัน วิดีโอจากกล้องเหล่านี้จะถูกปรับมุมเพื่อบีบให้นำเสนอภาพวิถีบอลแบบสามมิติ ฮอว์กอายมีความแม่นยำของภาพในช่วงที่ไม่เกิน 3.6 มิลลิเมตร ทำให้ถูกมองว่าเป็นเครื่องมือที่มีความยุติธรรมเป็นอันดับที่สองในวงการกีฬา ระบบนี้ได้รับการยอมรับโดยหน่วยงานบริหารเทนนิส คริกเก็ต และฟุตบอล ในแง่ของการตัดสินที่เที่ยงธรรม ฮอว์กอายถูกใช้ในระบบแชลเลนจ์ในกีฬาเทนนิสมาตั้งแต่ ค.ศ. 2006 และในคริกเก็ตมาตั้งแต่ ค.ศ. 2009 ต่อมาระบบได้ถูกนำมาใช้ในพรีเมียร์ลีกตั้งแต่ฤดูกาล 2013–14 เพื่อใช้กับเทคโนโลยีโกลไลน์ และในเดือนธันวาคม ค.ศ. 2014 สโมสรในบุนเดิสลีกาลงมติให้นำระบบนี้มาใช้ในการตัดสินการแข่งขันนับตั้งแต่ฤดูกาล 2015–16 เป็นต้นไป
== อ้างอิง ==
== แหล่งข้อมูลอื่น ==
Hawk-Eye Innovations
A video demonstration of Hawk-eye at a cricket match
How It Works magazine – Controversial Hawk-Eye moments
สิ่งประดิษฐ์ของอังกฤษ
บริษัทของสหราชอาณาจักร
อุปกรณ์ฟุตบอล
จอห์น ดรามานี มาฮามา

จอห์น ดรามานี มาฮามา (John Dramani Mahama; เกิด 29 พฤศจิกายน ค.ศ. 1958) เป็นนักการเมืองชาวกานา ซึ่งดำรงตำแหน่งประธานาธิบดีกานาตั้งแต่ 24 กรกฎาคม ค.ศ. 2012 ถึง 7 มกราคม ค.ศ. 2017 ก่อนหน้านี้เขาเคยดำรงตำแหน่งเป็นรองประธานาธิบดีกานาตั้งแต่เดือนมกราคม ค.ศ. 2009 ถึงเดือนกรกฎาคม ค.ศ. 2012 และเข้ารับตำแหน่งประธานาธิบดีเมื่อวันที่ 24 กรกฎาคม ค.ศ. 2012 หลังจากการเสียชีวิตของ John Atta Mills
มาฮามาเป็นผู้เชี่ยวชาญด้านการสื่อสาร นักประวัติศาสตร์ และนักเขียน เป็นสมาชิกสภาประชาธิปไตยแห่งชาติ (เอ็นดีซี) เขาเคยเป็นสมาชิกรัฐสภาของ Bole Bamboi ตั้งแต่ปี ค.ศ. 1997 ถึง ค.ศ. 2009 และดำรงตำแหน่งรัฐมนตรีช่วยว่าการกระทรวงการสื่อสารระหว่างปี ค.ศ. 1997 ถึง ค.ศ. 1998 ก่อนจะดำรงตำแหน่งเป็นรัฐมนตรีกระทรวงคมนาคมตั้งแต่ปี ค.ศ. 1998 ถึง ค.ศ. 1998  มาฮามาเป็นรองประธานาธิบดีคนแรกที่เข้ารับตำแหน่งประธานาธิบดีต่อจากการเสียชีวิตของ อดีตประธานาธิบดี และเป็นประมุขแห่งรัฐคนแรกของกานาที่เกิดหลังจากกานาได้รับเอกราช โดยเขาได้รับเลือกหลังการเลือกตั้งในเดือนธันวาคม ค.ศ. 2012 เพื่อดำรงตำแหน่งประธานาธิบดีเต็มวาระ เขาลงสมัครรับเลือกตั้งใหม่เป็นสมัยที่สองในการเลือกตั้งปี ค.ศ. 2016 แต่แพ้ผู้สมัครจากพรรค New Patriotic Party นานา อากูโฟ-อัดโด สิ่งนี้ทำให้เขาเป็นประธานาธิบดีคนแรกในประวัติศาสตร์ของกานาที่ไม่ชนะการเลือกตั้งเป็นสมัยที่สอง
==อ้างอิง==
บุคคลที่เกิดในปี พ.ศ. 2501
บุคคลที่ยังมีชีวิตอยู่
ประธานาธิบดีกานา
นักการเมืองกานา
กีฬามวยสากลสมัครเล่นในโอลิมปิกฤดูร้อน 1936

การแข่งขันมวยสากลสมัครเล่นในโอลิมปิกฤดูร้อน 1936 เป็นการแข่งขันกีฬามวยสากลสมัครเล่นในกีฬาโอลิมปิกฤดูร้อนครั้งที่ 11 ที่กรุงเบอร์ลิน ประเทศเยอรมนี ระหว่างวันที่ 10-15 สิงหาคม พ.ศ. 2479 ซึ่งการแข่งขันกีฬามวยสากลสมัครเล่นครั้งนี้มีการแข่งขันทั้งหมด 8 รายการ คือ ประเภททีมชาย 8 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 179 คน จาก 31 ประเทศ
== ปฏิทินการแข่งขัน ==
== การคัดเลือก ==
== ประเทศที่เข้าร่วมแข่งขัน ==
{|
|}
== สรุปเหรียญรางวัล==
=== ตารางสรุปเหรียญ ===
=== ผู้ที่ได้รับเหรียญรางวัล ===
{| 
|-valign="top"
| Flyweight(−50.8&nbsp;kg / 112&nbsp;lb)
| 
| 
| 
|-valign="top"
| Bantamweight(−53.5&nbsp;kg / 118&nbsp;lb)
| 
| 
| 
|-valign="top"
| Featherweight(−57.2&nbsp;kg / 126&nbsp;lb)
| 
| 
| 
|-valign="top"
| Lightweight(−61.2&nbsp;kg / 135&nbsp;lb)
| 
| 
| 
|-valign="top"
| Welterweight(−66.7&nbsp;kg / 147&nbsp;lb)
| 
| 
| 
|-valign="top"
| Middleweight(−72.6&nbsp;kg / 160&nbsp;lb)
| 
| 
| 
|-valign="top"
| Light heavyweight(−79.4&nbsp;kg / 175&nbsp;lb)
| 
| 
| 
|-valign="top"
| Heavyweight(over 79.4&nbsp;kg/175&nbsp;lb)
| 
| 
| 
|}
==อ้างอิง==
โอลิมปิกฤดูร้อน 1936
มวยสากลสมัครเล่น
1936
กีฬาเรือแคนูในโอลิมปิกฤดูร้อน 1936

การแข่งขันเรือแคนูในโอลิมปิกฤดูร้อน 1936 เป็นการแข่งขันกีฬาเรือแคนูในกีฬาโอลิมปิกฤดูร้อนครั้งที่ 11 ที่กรุงเบอร์ลิน ประเทศเยอรมนี ระหว่างวันที่ 7-8 สิงหาคม พ.ศ. 2479 จัดขึ้นที่สนาม Langer See ซึ่งการแข่งขันกีฬาเรือแคนูครั้งนี้มีการแข่งขันทั้งหมด 9 รายการ คือ ประเภททีมชาย 9 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 119 คน จาก 19 ประเทศ
== ปฏิทินการแข่งขัน ==
== การคัดเลือก ==
== ประเทศที่เข้าร่วมแข่งขัน ==
== สรุปเหรียญรางวัล==
=== ตารางสรุปเหรียญ ===
=== ผู้ที่ได้รับเหรียญรางวัล ===
{| 
|-valign="top"
|C-1 1000 m
|
|
|
|-valign="top"
|C-2 1000 m
|
|
|
|-valign="top"
|C-2 10000 m
|
|
|
|-valign="top"
|K-1 1000 m
|
|
|
|-valign="top"
|K-1 10000 m
|
|
|
|-valign="top"
|K-1 10000 m folding
|
|
|
|-valign="top"
|K-2 1000 m
|
|
|
|-valign="top"
|K-2 10000 m
|
|
|
|-valign="top"
|K-2 10000 m folding
|
|
|
|}
==อ้างอิง==
โอลิมปิกฤดูร้อน 1936
เรือแคนู
1936
กีฬาจักรยานในโอลิมปิกฤดูร้อน 1936

การแข่งขันจักรยานในโอลิมปิกฤดูร้อน 1936 เป็นการแข่งขันกีฬาจักรยานในกีฬาโอลิมปิกฤดูร้อนครั้งที่ 11 ที่กรุงเบอร์ลิน ประเทศเยอรมนี ระหว่างวันที่ 6-8 สิงหาคม พ.ศ. 2479 จัดขึ้นที่สนาม Avus motor road, Berliner Sport-Club Stadium ซึ่งการแข่งขันกีฬาจักรยานครั้งนี้มีการแข่งขันทั้งหมด 6 รายการ คือ ประเภททีมชาย 6 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 175 คน จาก 30 ประเทศ
== ปฏิทินการแข่งขัน ==
== การคัดเลือก ==
== ประเทศที่เข้าร่วมแข่งขัน ==
{|
|
|width=50|
|valign=top|
|width=50|
|valign=top|
|}
== สรุปเหรียญรางวัล==
=== ตารางสรุปเหรียญ ===
=== ผู้ที่ได้รับเหรียญรางวัล ===
==== ถนน ====
{| 
|-
| Road race, Individual
| 
| 
| 
|-valign="top"
| Road race, Team
| Robert CharpentierRobert DorgebrayGuy Lapébie
| Edgar BuchwalderErnst NievergeltKurt Ott
| Auguste GarrebeekArmand PutzeysFrançois Vandermotte
|}
==== ลู่ ====
{| 
|-valign="top"
| Pursuit, team
| Roger-Jean Le NizerhyRobert CharpentierJean GoujonGuy Lapébie
| Severino RigoniBianco BianchiMario GentiliArmando Latini
| Ernie MillsHarry HillErnest JohnsonCharles King
|-
| Sprint
| 
| 
| 
|-
| Tandem
|
|
|
|-
| 1000m time trial
| 
| 
| 
|}
==อ้างอิง==
โอลิมปิกฤดูร้อน 1936
จักรยาน
1936